[image: image1.png]IVMI\UII\\SH




[image: image2.png]



[image: image3.png]




Romania s-a calificat prima in Finala Eurovision 2012
Trupa Mandinga, reprezentanta Romaniei in cel mai important concurs muzical international, a trecut cu succes de prima semifinala, desfasurata pe 22 mai la Baku Crystall Hall. Romania a fost prima tara anuntata de prezentatori drept calificata in finala Eurovision Song Contest 2012. In ciuda unei probleme tehnice grave, Elena, solista trupei Mandinga, a reusit sa cante perfect piesa “Zaleilah”. Dupa primele acorduri, monitorizarea din casca, in care artista auzea atat vocile colegilor cat si negativul piesei,  a disparut integral, astfel incat Elena a cantat intreaga piesa doar pe intoarcerea sunetului din sala.  

“A fost foarte dificil sa cant fara sa aud nimic. Ma bucur ca am reusit sa nu va dezamagesc si sa cant impreuna cu ceilalti colegi Zaleilah pana la capat, iar interpretarea noastra sa primeasca atatea voturi din partea telespectatorilor. Suntem mandri sa reprezentam Romania in finala Eurovision”, a precizat Elena.

“Imediat dupa ce a coborat de pe scena, Elena a venit plangand in Camera Verde. Am imbratisat-o si mai ales am felicitat-o pentru ca intr-o asemena situatie dificila s-a comportat ca o adevarata profesionista. Imediat dupa aceea am vorbit cu responsabilii EBU de organizarea Eurovision pentru a afla cum a fost posibila o asemenea problema tehnica in semifinala. Organizatorii si-au recunoscut vina si ne-au felicitat pentru taria si profesionalismul Elenei si al trupei Mandinga din timpul showului live. Ne-au asigurat ca a fost un incident neplacut, pe care il regreta si care nu trebuie sa dezvolte in noi o teorie a conspiratiei. Organizatorii  ne-au asigurat  ca in finala totul va fi perfect pentru Romania”, declara Dan Manoliu, seful delegatiei Romaniei la Eurovision. 

“Din pacate, tensiunea din timpul asteptarii rezultatului a fost una maxima, incidentul de pe scena tinand formatia intr-o tensiune inutila. Bucuria aflarii calificarii a fost  injumatatita de ceea ce s-a intamplat cu casca Elenei, insa am decis impreuna cu trupa si ceilalti membrii ai delegatiei sa stergem cu buretele acest moment si sa ne concentram asupra finalei care ne asteapta la finalul saptamanii”, spune Elena Stirbescu, producatorul general Eurovision Romania.

In timpul showului, in centrul de presa de la Baku Crystal Hall prestatia Romaniei a fost aplaudata de jurnalisti iar cativa dintre ei au inceput sa danseze si cante pe Zaleilah.

Mandinga va canta sambata in Finala Eurovision Song Contest 2012, cu numarul 14. Ordinea de intrare in concurs a fost decisa printr-o tragere la sorti organizata in conferinta de presa care a urmat semifinalei de marti.

Trupa care reprezinta Romania la Eurovision Song Contest, in Azerbaidjan, este pregatita sa faca din nou spectacol la sfarsitul acestei saptamani si sa aduca un loc bun tarii noastre. Finala Eurovision va fi transmisa in direct la TVR 1, TVR International si TVR HD incepand cu ora 22:00. 

România la Eurovision: Televiziunea Română (TVR), membră a EBU, este organizatoarea Selecţiei Naţionale şi participă la competiţia europeană din anul 1993, dar s-a calificat şi a participat la finala concursului în 1994. 
Cele mai bune performanţe ale României la acest concurs au fost: de două ori locul al treilea (Luminiţa Anghel & Sistem - Kiev, 2005; Paula Seling şi Ovi - Oslo, 2010) şi o dată locul al patrulea (Mihai Trăistariu - Atena, 2006). 
Melodia românească cu cel mai mare punctaj obţinut în finala Eurovision (172 de puncte) este Tornero, compusă de Eduard Cîrcotă şi interpretată de Mihai Trăistariu. 

